Diari Oficial de la Generalitat Valenciana


Sumari del DOGV 4550, del 23-07-2003 (2003/8677)

RESOLUCIÓ de 20 de juny de 2003, del director de l'Agència Valenciana de Ciència i Tecnologia, per la qual s'accepta la renúncia a diferents beques per a la formació de personal tècnic de suport a la investigació, modalitat B i se n'adjudiquen altres d'idèntiques característiques, per a l'exercici 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4550

Data del DOGV
:   23-07-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/8677


Organisme emissor
:   Agència Valenciana de Ciència i Tecnologia

Tipus de document
:   Resolució

RESOLUCIÓ de 20 de juny de 2003, del director de l'Agència Valenciana de Ciència i Tecnologia, per la qual s'accepta la renúncia a diferents beques per a la formació de personal tècnic de suport a la investigació, modalitat B i se n'adjudiquen altres d'idèntiques característiques, per a l'exercici 2003. [2003/X8677]
  
Per mitjà de la Resolució de 19 de desembre de 2002, del sotssecretari de l'Oficina de Ciència i Tecnologia de la Presidència de la Generalitat Valenciana, s'han convocat beques per a la formació de personal tècnic de suport a la investigació.
  
Per Resolució de 29 de maig de 2003, del director de l'Agència Valenciana de Ciència i Tecnologia, s'han concedit les beques per a la formació de personal tècnic de suport a la investigació, modalitat B, per a l'exercici 2003.
  
Segons el que establixen els punts 1 i 2 de la base 15 de l'annex I de la Resolució de 19 de desembre de 2002, del sotssecretari de l'Oficina de Ciència i Tecnologia de la Presidència de la Generalitat Valenciana, sobre substitucions, les renúncies o les baixes que es produïsquen entre els becaris o les becàries de nova concessió, dins dels tres primers mesos del període de gaudi de la beca, podran ser cobertes amb l'adjudicació de beques a les persones sol·licitants següents per l'orde de reserva establit, si és procedent, per resolució del sotssecretari de l'Oficina de Ciència i Tecnologia; la nova resolució de concessió tindrà caràcter de continuïtat de la resolució de concessió inicial per al perfil formatiu la substitució de la qual es promou a efectes de període de gaudi de la beca i règim de finançament aplicable.
  
Vistos els escrits presentats, en què es comuniquen diferents renúncies a les beques de formació de personal tècnic de suport a la investigació, concedides per la Resolució de 29 de maig de 2003.
  
D'acord amb el que establix la Resolució de 19 de desembre de 2002, en virtut de les atribucions conferides al president de l'Agència Valenciana de Ciència i Tecnologia en el Decret 43/2003, de 13 de maig, del Consell de la Generalitat, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, i de la delegació de determinades facultats en el director de l'Agència Valenciana de Ciència i Tecnologia que establix la Resolució de 16 de maig de 2003, del president d'esta entitat, resolc:
  
Primer
  
Acceptar les renúncies a les beques de personal tècnic de suport a la investigació, modalitat B, de les persones beneficiàries que figuren en l'annex I de la present resolució.
  
Segon
  
Procedir a l'adjudicació de les beques a les persones sol·licitants per l'orde de reserva que establix l'annex II de la Resolució de 29 de maig, abans referida, i que figuren en l'annex II de la present resolució.
  
Tercer
  
El període de gaudi de les beques per substitució adjudicades segons s'especifica en l'annex II serà el comprés entre l'1 de juliol i el 31 de desembre.
  
Quart
  
Desafectar crèdit de la línia pressupostària SE3640001 de l'Agència Valenciana de Ciència i Tecnologia, per un import de 50.400 euros que corresponen a allò previst per al pagament des de l'1 de juny fins el 31 de desembre de 2003, a les persones beneficiàries que han renunciat a la beca i que figuren en l'annex I, i que s'anul·le l'autorització i la disposició del crèdit en els termes referits.
  
Cinqué
  
Autoritzar la despesa i disposar el crèdit necessari per al pagament a les persones beneficiàries que figuren en l'annex II, per un import total de 12.960 euros que corresponen als pagaments del període comprés entre l'1 de juliol i el 31 de desembre de 2003, a càrrec de la línia pressupostària SE3640001 de l'Agència Valenciana de Ciència i Tecnologia.
  
Sisé
  
El termini per a la incorporació dels becaris al centre o al departament serà de 10 dies comptadors des de l'1 de juliol de 2003; s'entendrà que si no s'incorporen en este termini renuncien ala beca, llevat del cas que compten amb l'autorització d'ajornament. A estos efectes el vicerector o la vicerectora d'investigació o el representant legal de la institució haurà d'acreditar davant l'Agència Valenciana de Ciència i Tecnologia la incorporació en els 10 dies següents a la data en què es produïsca.
  
Seté
  
La dotació de les beques serà de 720 euros bruts mensuals, que es lliuraran a la persona beneficiària, sempre que siga possible, per trimestres anticipats. Als pagaments realitzats s'aplicaran les corresponents retencions previstes en la normativa vigent.
  
Huité
  
Les persones beneficiàries de les beques estan obligades a complir les obligacions establides en la base 10 de l'annex I de la Resolució de 19 de desembre de 2002, abans referida.
  
Nové
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, la present resolució, que esgota la via administrativa, es podrà recórrer potestativament en reposició o bé es plantejarà directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent a la publicació de la present resolució.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des del dia següent a la publicació de la present resolució.
  
València, 20 de juny de 2003.- El director (p.d., Resolució de 16.05.2003, DOGV de 21.05.2003): Javier Quesada Ibáñez.
  
ANNEX I
  
EXPEDIENT BECA TITULAR QUE RENUNCIA
  
CTBFOR/2003/049 FHQXSC-83 GARCÍA DELGADO, LAURA
  
CTBFOR/2003/955 UEGB-07 TORRES CISCAR, CINTHYA
  
CTBFOR/2003/117 RATPGO-88 GARCÍA SELVA, BEATRIZ
  
CTBFOR/2003/346 AME-20 CERDÁN VALERO, JAVIER
  
CTBFOR/2003/141 RKE-91 SÁNCHEZ TORRES, CARLOS
  
CTBFOR/2003/814 KNV-08 CERDÁ FERNÁNDEZ, VICENTE DAVID
  
CTBFOR/2003/650 ZYXD-85 GARCÍA SOLER, AFRICA
  
CTBFOR/2003/994 CXHB-45 ARÉVALO CABANILLAS,
  
 SERAFÍN DAVID
  
CTBFOR/2003/258 WJRI-79 IZQUIERDO DÍAZ, BEATRIZ
  
CTBFOR/2003/814 KFPT-03 GALDÓN CLOQUELL, CAROLINA
  
TOTAL: 10
  
ANNEX II
  
EXPEDIENT BECA TITULAR DE LA BECA PER SUBSTITUCIÓ
  
CTBFOR/2003/660 ZRK-93 VILLAESCUSA LÓPEZ,
  
 FRANCISCO JOSÉ
  
CTBFOR/2003/276 VTAU-40 AROCAS CASTILLO, Mª DOLORES
  
CTBFOR/2003/335 IEID-98 MARTÍNEZ ASENSIO, RAQUEL